לכבוד:

מר

שוויץ

אני מבקש להציג בפניך את פעילותו הייחודית והחשובה של ארגון "עלי שיח", אותו הקמתי לפני 28 שנים, יחד עם קבוצת הורים לילדים בעלי צרכים מיוחדים.

ההתנסות האישית שלי, כאבא לשני ילדים מוגבלים, אפשרה לי להרגיש מקרוב את כאבן של המשפחות, לצד רצונם העז של הילדים לזכות באהבה, בהכרה וביחס שווה של החברה הרגילה. בנוסף, כחלק מתפיסת עולמה, פועלת עלי שיח להעצמת הסובלנות בקרב הקהילה כלפי ילדים ובוגרים עם צרכים מיוחדים וזאת באמצעות הקמת מעטפת רחבה של שירותי שיקום המאפשרים לילדים ובוגרים עם צרכים מיוחדים את כל התכניות הדרושות למען עתידם: דיור, תעסוקה וחיי חברה.

"עלי שיח" הצליח לחולל מהפך משמעותי בחייהן של אלפי משפחות, ולהביא לשינוי הגישה וההתייחסות אל של בעלי המוגבלויות בקרב הציבור בישראל, והוא נחשב לאחד הארגונים הגדולים המקדמים את השתלבותם בחברה של ילדים ואנשים עם מוגבלות.

הארגון מפעיל 55 בתים חמים המיועדים לאנשים עם מוגבלות שכלית ומערך ייחודי לאוטיסטים, 3 מרכזי תעסוקה בירושלים ומרכז תעסוקה באשדוד, גני שילוב, שירותי תעסוקה נתמכת, ופרויקטים פורצי דרך כגון "מכללה לחיים " – אוניברסיטה לבעלי צרכים מיוחדים, מיזם "אופק" המלווה זוגות נשואים עם פיגור, מחנה קיץ הנותן מענה עבור למעלה מ- 700 ילדים ובוגרים, בנים ובנות, דתיים וחילוניים בעלי מוגבלויות שונות.

השנה יצאנו מגבולות ירושלים ונתנו מענה גם לתושבי מרכז הארץ. בראש העין פתחנו דירה לנערים אוטיסטים, ודירות נוספות במרכז ובשומרון נמצאות בשלבי פתיחה. כמו כן פתחנו דירה לדיירים עם בעיות התנהגויות קשות, ודירה נוספת לבנות עם נכות פיזית.

במהלך השנה האחרונה אנו מפתחים מיזם משותף עם משרד הבריאות כארגון מקדם בריאות במטרה לשפר את הבריאות ואת איכות חייהם של דיירנו.

ידידי,

פעילות חיונית זו מתאפשרת תודות לצוות המקצועי ולמתנדבים המסורים של "עלי שיח", לצד ידידים ותומכים מישראל ומרחבי העולם, ההופכים את החלום שלנו למציאות ומאפשרים לנו להוציא לפועל את התכניות הרבות.

הארגון נתמך על ידי גורמים ממשלתיים בישראל, אך תקציבים אלו בלבד אינם מספיקים בכדי ליצור שינוי של ממש בחייהם של הילדים המטופלים על ידינו.

בשם הילדים , הדיירים, ומשפחותיהם, אני מודה לכם על תרומתכם הנכבדה. בזכותכם הגענו עד הלום.